
Ministru kabineta rīkojums Nr. 84
Rīgā 2025. gada 18. februārī (prot. Nr. 6 30. §)
Par iepirkuma piemērošanas izņēmumu stratēģiski svarīgiem pakalpojumiem
· 1. Saskaņā ar Sabiedrisko pakalpojumu sniedzēju iepirkumu likuma 10. panta ceturtās daļas 2. punktu noteikt, ka būtisku valsts drošības interešu aizsardzībai valsts akciju sabiedrība "Latvijas dzelzceļš" šo likumu nepiemēro pakalpojumiem, kas saistīti ar apsardzes pakalpojumu nodrošināšanu dzelzceļa kritiskajā infrastruktūrā, kas ir kompleksa inženierbūve atbilstoši Dzelzceļa likuma 4. pantam, šādos gadījumos:
· 1.1. dzelzceļa kritiskās infrastruktūras fiziskās apsardzes nodrošināšana;
· 1.2. dzelzceļa kritiskās infrastruktūras tehniskās apsardzes nodrošināšana;
· 1.3. dzelzceļa kritiskās infrastruktūras drošības sistēmu (videonovērošanas, ugunsdrošības, apsardzes signalizācijas, piekļuves kontroles, balss izziņošanas sistēmas) projektēšana, ierīkošana un apkalpošana.

